
Informacijos skyriaus 2013 metų veiklos ataskaita

Informacijos skyrius, kurį 2013 m. sudarė Paveldosaugos biblioteka ir Detaliųjų tyrimų poskyriai, vyriausiasis specialistas kompiuterizuotos informacinės sistemos palaikymui praėjusiais metais vykdė informacijos apie kultūros paveldą kaupimo, tvarkymo, saugojimo, klientų informacinio aptarnavimo, detaliųjų tyrimų darbus, teikė informaciją. 

Darbų prioritetai, darbų vykdymas

Informacijos skyrius 2013 m. vykdė šias pagrindines užduotis:

1. Kompiuterizuotos informacinės sistemos palaikymas, modernizavimas, duomenų kaupimas ir tvarkymas;


2. Fondų komplektavimas, tvarkymas ir saugojimas.


3. Detalieji kultūros paveldo objektų tyrimai; 


4. Informacijos rinkimas, kaupimas ir teikimas;

5. Paslaugų teikimas.

Per šiuos metus pastoviai buvo atliekama programinės ir techninės įrangos priežiūra ir jos atnaujinamas, duomenų bazės pildymas, tvarkymas, kopijavimas. 2013 m. įsigyti 2 nauji kompiuteriai, 1 monitorius, 1 skeneris (pagal turimas lėšas), kurie parengti darbui ir perduoti Duomenų skyriaus specialistams. Metų eigoje daugumoje KDV perinstaliuota programinė įranga. Instaliuotos vartotojams naujos atviros programos, instaliuojamos Duomenų skyriaus specialistams darbui reikalingos licencijuotos programos, įdiegta visuose kompiuteriuose licencijuota antivirusinė apsaugos programinė įranga. Buvo vykdomi Kultūros paveldo centro (toliau – KPC) tinklapio palaikymo ir papildymo darbai. Dėl lėšų stokos bei negavus iš Kultūros paveldo departamento prie Kultūros ministerijos (toliau – KPD) nei lėšų, nei teisės vykdyti investicinius pirkimus, (prašoma keletas metų iš eilės) negalėjome sukurti ir įdiegti naujo, Lietuvos Respublikos Vyriausybės 2003-04-18 nutarimo Nr. 480 nuostatas atitinkančio įstaigos internetinio puslapio. Šiuo Vyriausybės nutarimu privaloma skelbti informacija talpinama KPD serveryje ir internetiniame puslapyje. Visa KPC kompiuterizuota informacinė sistema (toliau – KIS) palaikoma 1 serveriu, kuris jau iš esmės užpildytas duomenimis, todėl reikėtų įsigyti 1 naują serverį. 
2013 m. toliau buvo prižiūrimi, palaikomi ir modifikuojami serverio duomenys, KPC Duomenų skyriaus kaupiamų ir tvarkomų DB, užtikrintas jų saugojimas, naujų įvedimas. Duomenų apsaugos tikslais periodiškai yra daromos duomenų kopijos. Tai nėra optimaliausias duomenų apsaugos būdas, tačiau kol KPC neturi galimybių įsigyti profesionalios serverinės sistemos, toks metodas pateisinamas. Viename iš serverių perkonfigūruota, instaliuota, saugoma, kaupiama ir tvarkoma „Mobis“ DB. Paveldosaugos bibliotekos DB 2013 m. pildyta menkai, nes visus metus biblioteka neturėjo antro darbuotojo. Įvedinėta tik informacija apie naujausius bibliotekos įsigytus leidinius. 
Prižiūrint KPC techninę įrangą buvo tvarkomas tinklas sumontuojant naujas ar perkeliant esamas darbo vietas, tvarkomas el. paštas, atliekant papildymus ir koregavimus vartotojams, prižiūrima ir tvarkoma spausdinimo įranga, atliekami smulkūs kompiuterių remonto darbai, atnaujinami ir papildomi kompiuteriniai resursai, užsakomi spausdintuvų toneriai, eksploatacinės kompiuterinės įrangos medžiagos. Dar eksploatuojama moraliai ir techniškai pasenusi kompiuterinė įranga pagal galimybes keičiama, atnaujinama. 
2013 m. toliau bendradarbiauta su VĮ „Infostruktūra“, kuri vykdo KPC elektroninio pašto ir vartotojo domeno priežiūrą ir aptarnavimą, nes KPC serveriai tiek techniškai pasenę, kad eksploatuoti ir palaikyti normalų sistemos aprūpinimą patiems neįmanoma. Visus metus atliekamas kompiuterinės įrangos smulkus remontas ir palaikymas, konsultuoti darbuotojai iškilus neaiškumams Windows, MS Office, kitų naudojamų programų aplinkoje.

Įvertinta ir pateikta nurašyti bei likviduoti teisės aktų numatyta tvarka nenaudojama ar naudoti nebetinkama kompiuterinė technika ir programinė įranga. 


Skyriaus specialistai atsakinėjo į gautus raštus, rengė atsakymus į kito pobūdžio užklausas, teikė skenavimo ir kopijavimo paslaugas tiek KPC darbuotojams, tiek kitiems juridiniams ir fiziniams asmenims. 
Informacijos skyriaus specialistai dalyvavo rengiant įvairius KPC vidaus tvarkos dokumentų ir kitų teisės aktų projektus, dirbo KPC direktoriaus sudarytose įvairiose darbo grupėse, komisijose, teikė informaciją savo kompetencijos klausimais juridiniams ir fiziniams asmenims, dalyvavo įvairiuose renginiuose. 

Informacijos skyriui buvo pavesta parengti KPD, KPC ir Vytauto Didžiojo karo muziejaus bendradarbiavimo sutarties projektą, o ją pasirašius koordinuoti veiksmus. Taip pat rengiamasi mokslo įstaigų, vykdančių įvairius mokslinius tyrimus paveldo srityje ir paveldosaugos praktikų susitikimui-diskusijai. Tuo tikslu lankytasi beveik visose aukštosiose mokyklose, diskutuota su mokslininkais. 
Paveldosaugos biblioteka
Paveldosaugos bibliotekos dokumentų fondų pagrindinis uždavinys – užtikrinti KPC darbuotojų, paveldosaugos specialistų bei kitų skaitytojų informacinį ir dokumentinį aprūpinimą, teikti informacines paslaugas, atitinkančias specialistų poreikius, sudaryti skaitytojams galimybę naudotis turimais fondais bei informacine paieškos sistema. Dokumentų fondų saugykloje saugomi ir tvarkomi 46 dokumentų fondai, kuriuose yra apie 100 tūkst. apskaitos vienetų. Virš 20 tūkst. apskaitos vienetų saugoma saugykloje Ašmenos gatvėje ir skyriuose.
I. Dokumentų fonduose atlikti darbai.

1. Tvarkytas 1959-1977 metais nupaveiksluotų dailės objektų nuotraukų ir negatyvų kompleksas: patikrintas, patikslintas ir pataisytas 1421 dailės objektų nuotraukų ir negatyvų adresas bei pavadinimas; įforminti 366 F. 41, ap. 1 ir 1055 F.41, ap. 3 negatyvai ir nuotraukos; atskirti ir įforminti besidubliuojančius numerius turėję negatyvai ir nuotraukos; parašyta 1421 katalogo kortelė; nuskenuoti 727 negatyvai.

2. Sutikrinta pagal perdavimo aktą ir Dokumentų fondų katalogą 1100 iš KPD Apskaitos, paveldotvarkos planavimo skyriaus gautų archeologinių tyrimų ir žvalgymų ataskaitų. 

3. Įskaityta 1201 archeologinių tyrimų ir žvalgymų ataskaita: sunumeruoti lapai; bylos įformintos; parengtas ir atspausdintas 1201 pavadinimo fondo Nr. 39 „Archeologinių tyrimų ataskaitų rinkinys“ apyrašo Nr. 1 „Archeologinių tyrimų ataskaitos“ tęsinys. Parašyta, susisteminta ir sudėta pagal vietovardžius abėcėline tvarka 1201 katalogo kortelė.

4. Iš Adomo Mickevičiaus Lietuvos ir Lenkijos santykių rėmimo fondo gautos ir įskaitytos 122 Vilniaus Bernardinų kapinių archyvinės, tyrimų ir restauravimo medžiagos bylos. Bylos sunumeruotos ir įformintos. 112 bylų įrašytos į fondo Nr. 40 „Kultūros ir istorijos vertybių restauravimo dokumentų rinkinys“ apyrašo Nr. 1 „Kultūros ir istorijos vertybių restauravimo dokumentai“ tęsinį, 10 bylų į fondo Nr. 46 „Kultūros paveldo objektų tyrimų ir projektinių dokumentų rinkinys “ apyrašo Nr. 1 „Kultūros paveldo objektų tyrimų ir projektiniai dokumentai“ tęsinį. Parašytos, susistemintos ir sudėtos abėcėline tvarka 122 katalogo kortelės.

5. Buvo aiškinamasi dėl Europos Sąjungos struktūrinės paramos gavimo galimybių perkeliant dokumentus į elektroninę erdvę, dalyvauta darbo grupėje dėl paraiškos projekto paramai gauti parengimo.

6. Skaitytojams išduoti 5996 saugojimo vienetai; padarytos 665 dokumentų kopijos; nuskenuoti 584 dokumentai; užregistruotos 124 skaitytojų anketos.

Dokumentų fodai Ašmenos g. 10

          1. Nukopijuota ir priimta spausdintų lapų: A4 - 14380 vnt.

    2. Nukopijuota ir priimta spausdintų lapų: A3 – 16520 vnt.
    3. Nuskenuotas 40901 dokumentas.

    4. Nuskenuoti Duomenų skyriaus Vietų poskyrio, Duomenų skyriaus Statinių poskyrio, Duomenų skyriaus Urbanizuotų vietovių poskyrio teritorijos planai, kurie perkelti į archyvinę duomenų bazę.

    5. Atstatyti ir patikslinti G dosjė skenuoti teritorijų planai, kurie perkelti į archyvinę duomenų bazę.

    6. Duomenų skyriaus Vietų poskyriui nuskenuotos 318 dosjė

          7. Duomenų skyriaus Kilnojamųjų objektų poskyriui nukopijuotos ir įrištos 198 dosjė.

          8. Vidaus klientams išduotos 965 bylos, priimtos 992 bylos.

          9. Išorės klientams išduotos 687 bylos, priimtos 687 bylos.
          10. Išorės klientų užsakymu telefonu ir elektroniniu paštu atrinkta, nuskenuota ir persiųsta 119 dokumentų.
II. Spaudinių fonduose atlikti darbai:

1. Spaudinių fondo apskaita ir spaudinių komplektavimas. 2013 m. pradžioje spaudinių fondas apskaitė, tvarkė ir naudojo 16619 vnt. spaudinių (10082 pavadinimai). 


2013 m. įsigyta 408 vnt. (242 naujų pav.) leidinių, kurių vertė 5565,14 Lt: iš knygynų ir leidyklų nupirkta 90 vnt. (67 naujų pav.) už 3470,40 Lt., mainais įsigyta 46 vnt. (35 naujų pav.) už 955,30 Lt leidinių, gauta iš KPD, Trakų nacionalinio parko direkcijos, Lietuvos Nacionalinio muziejaus, Klaipėdos rajono savivaldybės kultūros skyriaus ir kitų tiekėjų dovanų 195 vnt. (137 naujų pav.) už 1139,44 Lt. Užprenumeruota Visuotinė lietuvių enciklopedija. T. 24 - 2 vnt. už 185,64 Lt. Prenumeratos būdu gauta 77 vnt. (3 naujų pav.) leidinių už 769,69 Lt. Užsakyta 14 pavadinimų periodinių leidinių 2014 metams už 845,53 Lt. Į mainų fondą gauta 10 vnt. leidinių už 25,00 Lt. 

Nuolat pildyta visuminė ir individuali spaudinių fondo gautų dokumentų bendrosios apskaitos knyga ir inventoriaus knyga. Teikiami spaudinių priėmimo dokumentai buhalterijai ir teikiamos Bendrojo skyriaus vedėjui paraiškos naujų spaudinių viešiems pirkimams. Nuolat sekama ekspresinformacija apie naujai pasirodžiusius leidinius, papildyta užsakomų leidinių kartoteka. Organizuoti knygų mainai su VšĮ Paveldas ir kt. Iš mainų fondo kitiems fiziniams ir juridiniams asmenims perduota 36 vnt. leidinių už 3131,73 Lt. 


2. Leidinių tvarkymas. 408 vnt. naujų leidinių sutikrinti su gaunamu lydraščiu, mainų važtaraščiu ar perdavimo–priėmimo aktu. 408 vnt. suantspauduoti, nustatyti leidinių autoriniai ženklai, suklasifikuoti pagal UDK, priklijuotos lipdės ir užrašyti šifrai. Suinventorinta 203 vnt. leidinių, išrašyti knygos formuliarai. Parengtas 2013 m. antrą pusmetį be lydimojo dokumento gautų leidinių priėmimo aktas (sąrašas - 84 vnt). Parengtas leidinių mainų aktas už 2012 metus. 


3. Darbas su skaitytojais. 2013 m. skaitė 85 skaitytojai: 43 vidaus ir 42 išorės klientai, 11 apsilankė ir užsiregistravo pirmą kartą. Skaitytojai apsilankė 1449 kartus, išduota 3230 vnt. leidinių. 


4. Darbas su katalogais ir kartotekomis. Atspausdinta ir įjungta 1033 vnt. bibliografinių aprašų kortelių į abėcėlinį ir sisteminį katalogus. 

5. Elektroninio katalogo MOBIS kūrimas. Elektroniniame kataloge MOBIS 2013 metais sukurti 349, suredaguoti 381 bibliografiniai įrašai. 


6. Bibliografinės informacijos pateikimas. Teikta bibliografinė informacija iš enciklopedijų, žinynų, kitų leidinių, iš LIBIS suvestinio katalogo, Nacionalinės bibliografijos duomenų bazės ir kt. Atsakyta apytikriai į 95 užklausas (temines, faktografines ir pan.).


Šiais metais KPC biblioteka įsigijo Lietuvos Nacionalinės Martyno Mažvydo bibliotekos Tarpbibliotekinio abonemento bilietą ir tapo registruotu nariu. Per TBA užsakyta 3 straipsnių kopijos, reikalingos KPC specialistams. 



7. Darbas su fondais. Nuolat tvarkomas knygų bei periodinių leidinių fondas. Skaitytojų grąžintos knygos jungiamos į fondus. Suredaguotas UDK 1, 2, 3, 5, 6 fondai. Pertvarkyti suredaguoto UDK fondo skirtukai. Š. m. spalio mėn. įvykus centre avarijai, buvo užpiltos vandeniu bibliotekos informacinio fondo ir darbo kabineto patalpos. Visi leidiniai išnešti ir patalpinti kitose fondų patalpose. Apie 300 vnt. leidinių bei „Statybos ir architektūros“ žurnalų komplektų nukentėjusių nuo vandens patalpinti KPC salėje, kur beveik mėnesį buvo džiovinami dedant saustukus, pučiant šiltą orą, suslegiant plytomis ir pan. Apie 60 vnt. labiausiai nukentėjusių leidinių išvežti į Vilniaus universiteto restauravimo skyrių, kur buvo patalpinti specialiame šaldiklyje. Atrinkti labiausiai nukentėję leidiniai, praradę savo vertę bus teikiami komisijai nurašyti. Tvarkomi „Statybos ir architektūros“ žurnalų komplektai, perdedami į naujus aplankus, nes senieji nukentėjo nuo vandens.


8. Kiti darbai. Dalyvauta KPC valdomo turto nustatymo nereikalingu arba netinkamu naudoti komisijos darbe, KPC valdomo turto metinės inventorizacijos komisijos darbe, dėl vandentiekio sistemos avarijos priežasčių nustatymo, jos likvidavimo eigos ir patirtų nuostolių įvertinimo komisijos darbe, darbo grupėje dėl Europos Sąjungos struktūrinės paramos gavimo perkeliant dokumentus į elektroninę erdvę. Dalyvauta rengiant 2014 metams Paveldosaugos bibliotekos pareigybių aprašymus. Remiantis KPC direktoriaus įsakymu „Dėl kultūros paveldo centro turto ir dokumentacijos perdavimo-priėmimo“ iš fondų saugotojos Onos Mickevičienės priimtas dokumentų fondas Nr. 45 „Kultūros paminklų ir vertybių pasai, bylos, dosje“ - 17135 vnt. dokumentų ir visa kita dokumentacija, susijusi su šio fondo dokumentų tvarkymu.


Detaliųjų tyrimų poskyris

Informacijos skyriaus Detaliųjų tyrimų poskyrio specialistai, kartu su pareigybių aprašymuose nurodytomis funkcijomis vykdė nekilnojamųjų kultūros vertybių detaliuosius tyrimus. Tyrimų tikslas – statinio, jo dalių ir elementų istorinių statybos, eksterjero ir interjero architektūrinių paviršių apdailos, dekoro (puošybos) technologijų, raidos nustatymas, pažeidimų pobūdžio įvertinimas, tyrimais identifikuojant objektų vertingųjų savybių atlikimo medžiagas, atlikimo techniką, cheminį, biologinį užterštumą. Tyrimų duomenimis pagrindžiamos kultūros paveldo objektų praktinių konservavimo, restauravimo darbų technologinės rekomendacijos.

Per 2013 m. antrąjį pusmetį buvo pateiktas Duomenų skyriaus pavedimas Ch. Frenkelio vilos stogo dangos mėginio vizualinei – mikroskopinei analizei, kurios metu nustatyta dangos kilmė (žr. Detaliųjų tyrimų poskyrio lentelę).
Informacijos skyriaus Detaliųjų tyrimų poskyrio specialistės 2013 m. vasario 26 d., Kaune dalyvavo UAB „MC- BAUCHEMIE“ ir MC-BAUCHEMIE MULER GmbH specializuotame šešių valandų OXAL technologiniame seminare. Seminaro temos: Cheminė horizontali hidroizoliacija. Mūro injekcijos ir statinių siūlų užtaisymas. Natūralaus akmens statinių restauravimas. Drėgmę reguliuojantys tinkai.

Informacijos skyriaus Detaliųjų tyrimų poskyrio vedėja 2013 m. gegužės 19–25 d. dalyvavo regioniniuose mokymuose „Kultūros vertybių datavimas naudojant branduolinę analitinę techniką“ (angl. Regional Training Course on Dating Heritage Artefacts using Nuclear Analytical Techniques), Zagrebe, Kroatijoje bei 2013 m. birželio 17–21 d., Briuselyje, Belgijoje, dalyvavo IMAT (pažangus, mobilus, universalus, tikslus, temo-elektrinis, lengvas šildymo prietaisas, kultūros paveldo konservavimui ir saugojimui) projekto susitikime.

Informacijos skyriaus Detaliųjų tyrimų poskyrio vyr. paminklotvarkininkė J. Dunajevskienė įgijo magistro laipsnį Vilniaus universiteto Gamtos mokslų fakultete, Informacijos skyriaus Detaliųjų tyrimų poskyrio paminklotvarkininkė A. Grubinskaitė įgijo magistro laipsnį Vilniaus universiteto Chemijos mokslų fakultete.
2013 m. spalio 7–8 d. Informacijos skyriaus Detaliųjų tyrimų poskyrio paminklotvarkininkė A. Grubinskaitė ir vyr. paminklotvarkininkė J. Dunajevskienė dalyvavo „Thermo Fisher“ organizuotose „Mokslo dienose 2013“, Vilniuje.
2013 m. lapkričio 22 d. Informacijos skyriaus Detaliųjų tyrimų poskyrio paminklotvarkininkė A. Grubinskaitė pripažinta II kategorijos restauravimo technologe (Kultūros ministerija). Informacijos skyriaus Detaliųjų tyrimų poskyrio paminklotvarkininkė A. Grubinskaitė 2013 m. lapkričio 28 d. dalyvavo Keim dažų seminare „Grundlagen der Silikattechnik“, Plungėje.

